Volgens hom het die munisipaliteit gryswater gebruik om onder meer die gholfbaan, die Hoërskool Môrester, die Bridgeton-sportterrein, die Primêre Skool Bongolethu en die Bridgton-skool te besproei. Die publiek kan toegang tot gryswater kry vanaf ’n punt in St. Saviorstraat, sowel as die aanleg vir afvalwater.
Die afgelope paar weke het die stadsraad hard agter die skerms gewerk om planne in plek te kry om te verhoed dat die waterkrisis vererger. Besprekings van alle beleide oor die waterkrisis, soos die droogtebestuursplan, risikobestuur en ’n kommunikasiestrategie is onderweg.